**Csongrád Város Jegyzőjétől** „M”

Száma: Ref /74-1/2021.

Témafelelős: Tóth Irén

E L Ő T E R J E S Z T É S

**Csongrád Városi Önkormányzat Képviselő-testülete**

**2021. augusztus 26-ai ülésére**

***Tárgy*:** Javaslat Csongrád város védőnői körzeteinek megállapításáról szóló 17/2018. (VI.29.) önkormányzati rendelet módosítására.

Tisztelt Képviselő-testület!

Csongrád Város Védőnői Szolgálata a Dr. Szarka Ödön Egyesített Egészségügyi és Szociális Intézmény szervezeti egységeként - az egészségügyi alapellátás részeként - Csongrád, Felgyő és Tömörkény védőnői feladatellátását látja el. Az ellátás területén 6 területi vegyes körzet - melyekhez óvoda, általános iskola és középiskola is kapcsolódik -, 1 területi védőnői körzet - melyhez óvoda is kapcsolódik - és 1 iskolavédőnői körzet -2 középiskolával és 1 általános iskolával -, melyet jelenleg 7 aktívan dolgozó területi védőnő, 1 iskolavédőnő és 1 vezető védőnő lát el. Felgyő és Tömörkény község ellátása a területi vegyes körzetek közé tartozik, jelenleg 1 védőnő látja el.

Az egészségügyi alapellátást, benne a védőnői körzeteket az 1997. évi CLIV. tv. 152.§ (2) bekezdése alapján az önkormányzat állapítja meg rendeletben. A feladatellátást a Nemzeti Egészségbiztosítási Alapkezelő (NEAK) finanszírozza, melynek alapja a körzet fix díja és a változó díj, amely az ellátott gyermekek számától függ.

A jogalkotásról szóló törvény szerint a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével fel kell, hogy mérje a szabályozás várható következményeit. Önkormányzati rendelet esetén az előzetes hatásvizsgálat eredményéről a Képviselő-testületet tájékoztatni kell.

A hatásvizsgálat során vizsgálni kell:

a) A tervezett jogszabály valamennyi jelentősnek ítélt hatását, különösen

 aa) társadalmi, gazdasági, költségvetési hatásait;

 ab) környezeti és egészségi követelményeit;

 ac) adminisztratív terheket befolyásoló hatásait, valamint;

b) a jogszabály megalkotásának szükségességét, a jogalkotás elmaradásának várható következményeit és

c) a jogszabály alkalmazásához szükséges személyi, szervezeti, tárgyi és pénzügyi feltételeket.

A fentiek alapján az alábbi megállapításokat teszem:

1. **A rendelet-tervezet társadalmi, gazdasági, költségvetési hatásai:**

A Dr. Szarka Ödön Egyesített Egészségügyi és Szociális Intézmény Védőnői Szolgálata (6640 Csongrád, Gyöngyvirág utca 5.) vezető védőnője benyújtotta a védőnői körzethatárok módosítására vonatkozó javaslatát.

A területi védőnői ellátásról szóló 49/2004. (V. 21.) ESZCSM rendelet 5. §-ának (4) bekezdése alapján a védőnői körzet kialakításánál figyelembe kell venni a település szerkezetét, a lakosság összetételét, egészségi állapotát, szociális helyzetét és az ellátandó gondozottak számát, továbbá a (2) bekezdés szerinti esetben az ellátandó oktatási intézmények számát és típusát is, valamint mindezekre vonatkozóan a szakmai felügyelet véleményét. Az egységes szakmai véleményezéséhez 2019. február 14-én 4829- 4/2019/NSEF iktatószámon szakmai iránymutatás került kiadásra, különös tekintettel az ellátható létszám meghatározására.

Területi védőnői körzet esetében a munkaidő 57,1 százalékát nem haladja meg a személyes találkozást igénylő ellátásra fordított idő. Teljes munkaidőben ellátott iskolavédőnői körzetek aránya, amelyek esetében az összes tanulóra fordított munkaidő nem haladja meg a havi munkaidőt (160 óra/hó);

Teljes munkaidőben ellátott iskolavédőnői körzet esetén az ellátott intézmények (iskolák) száma nem haladja meg a hármat;

Részmunkaidőben ellátott iskolavédőnői körzetek aránya, amelyek esetében az összes tanulóra fordított munkaidő nem haladja meg a havi munkaidőt. Vegyes (területi és iskolai) körzet esetében a munkaidő 57,1 százalékát nem haladja meg a személyes találkozást igénylő ellátásra fordított idő.

A szakmai vizsgálatra 2020.07. hónapban került sor, mely megállapította, hogy Csongrád III., V., VI., körzet esetében az ellátás a szakmai előírások értelmében módosításra szorul.

2020.09. hónapban a Diána Fegyvertechnikai Technikum nappali rendszerű képzést indított 2020/2021-es tanévtől felmenő rendszerben. Az iskolai védőnői ellátás biztosítása érdekében a középiskolát csatolni kell a védőnői körzetek valamelyikéhez.

Ahhoz, hogy minden törvényi, szakmai előírásnak megfelelően működjön az ellátás, egy új iskolavédőnői körzet kialakítására, illetve a jelenlegi formában működő körzetek módosítására van szükség.

Csongrád város védőnői körzethatárainak módosítására 2021.07.02.-án kérelem benyújtására került sor a Nemzeti Népegészségügyi Központ Dr Müller Cecília Országos Tisztifőorvos részére – 1097 Budapest, Albert Flórián út 2.6. A kérelemhez csatolt Csongrád-Csanád Megyei Kormányhivatal Szentesi Járási Hivatala Népegészségügyi Osztály dr Tóth Flórián járási hivatalvezető nevében Piti Gabriella kormánytisztviselő által kiállított szakvélemény szerint a javasolt változtatások a törvényi és szakmai előírásoknak megfelelnek, a kérelem elbírálása folyamatban van.

**A körzethatárok módosításának várható előnyei*:***

A védőnő körzetekben végzett munka kiegyenlítődne, ami segítené a védőnőket saját körzetük és a helyettesített körzetek zavartalan ellátásában. A törvényi változások miatt megnövekedett gyermekvédelmi feladatokhoz igazodva még hatékonyabban tudna működni a védőnői feladatok ellátása, valamint a Diána Fegyvertechnikai Technikum ellátása is megvalósulhatna.

1. **Körzeti védőnői adatok:**

Csongrád – Felgyő - Tömörkény

|  |  |  |
| --- | --- | --- |
| **év** | **várandósok és 0-7 évesek****száma:** | **Születések száma:** |
| 2016 | 1029 | 142 |
| 2017 | 1142 | 138 |
| 2018 | 1080 | 135 |
| 2019 | 1104 | 156 |
| 2020 | 1102 | 147 |
| 2021.06.30. | 1168 | 100 |

1. **Iskola védőnői adatok:**

|  |  |  |
| --- | --- | --- |
| **Tanév** | **Általános Iskola Összes:** | **Középiskola Összes:** |
| 2016/2017 | 1158 | 1263 |
| 2017/2018 | 1092 | 1070 |
| 2018/2019 | 1271 | 1010 |
| 2019/2020 | 1262 | 952 |
| 2020/2021 | 1281 | 942 |
| 2020/2021Diana Fegyvertechnikai Technikum |  | 68 (várhatóan 132) |

**3.1.)** **Csongrád Város Védőnői Szolgálata feladat - ellátási szerződés megkötésével 2018. június óta ellátja Felgyő község és Tömörkény község közigazgatási területét.**

Felgyő és Tömörkény községek feladatellátása a kiegyenlített szakmai munkavégzés érdekében egy körzetben valósul meg.

**3.2.) Az új védőnői körzetek a gondozottak létszáma és a finanszírozási pontok alapján:**

|  |  |  |  |
| --- | --- | --- | --- |
| Körzet neve | várandósok és 0-7 éves korú gyermekek száma (x3 pont) | Iskoláskorúak létszáma (x1 pont) | Finanszírozási pontok száma |
| I.sz. körzet | 154 | 168 | 630 |
| II.sz. körzet | 211 | 25 (gyógyped.) | 683 |
| III.sz. körzet | 214 | 0 | 642  |
| IV.sz. körzet | 200 | 37 | 637 |
| V.sz körzet | 174 | 75 | 597 |
| VI.sz körzet | 48 | 89 + 21 (gyóygped.) | 275 |
| Iskolavédőnői körzet I. | 0 | 887 | 887 |
| Iskolavédőnői körzet II. |  | 830 | 830 |
| VII. körzet Felgyő Tömörkény | 71 + 103 | 96 + 114 | 732 |

A tervezetben a jelenlegi területi védőnői körzetek határai megmaradnak, az iskolák kerülnek átsorolásra, illetve az I. és VII. körzet változatlan formában működik tovább.

A mellékelt NEAK finanszírozási táblázatban a védőnői pontrendszerben 2021-ben az összes pontszám: 5422, a módosítás után a pontszámok összege: 5913. A fix díjú finanszírozásban a Csongrád-Bokros körzet finanszírozás felére csökken a heti 20 órás munkaidejű ellátás miatt (126.000,- helyett 63.000,- Ft), de a csökkenést ellentételezi a pontszám növekedésből adódó emelkedés.

**3.3.)Létszámadatok összehasonlítása várandós anyák tekintetében:**

|  |  |
| --- | --- |
| 2018.06.21(rendelet megalkotásakor) | 2021.06.30. |
| 71 | 90 |

2021 születések számának alakulása: 2021. 06. 30-ig született 100 gyermek, várható születésszám 181 gyermek.

A körzeti védőnői ellátásból kikerülő, iskolába menő gyermekek várható létszáma: 119 fő

1. **A rendelet-tervezet környezeti és egészségügyi következményei:**

Némi javulás mutatkozik.

1. **A rendelet-tervezet adminisztratív terheket befolyásoló hatásai:**

A döntés előkészítés és döntés meghozatal adminisztratív költségei a korábbi rendeletekhez hasonló mértékű.

1. **Jogszabály megalkotásának szükségessége a rendeletalkotás elmaradásának várható következményei:**

 A rendeletalkotás elmaradása költségvetési szempontból kiadást vonna maga után.

1. **A rendelet alkalmazásához szükséges személyi, szervezeti, tárgyi és pénzügyi feltételek:**

A rendelet alkalmazásához szükséges szervezeti feltételek rendelkezésre állnak. A szükséges tárgyi, személyi, pénzügyi feltételek a Nemzeti egészségbiztosítási Alapkezelőzelővel kötött finanszírozási szerződés által a tárgyévi költségvetésben rendelkezésre állnak.

Kérem a Tisztelt Képviselő-testületet, hogy az előterjesztést vitassa meg és hozza meg döntését a védőnői körzetek megállapításáról szóló önkormányzati rendeletről.

Csongrád, 2021. augusztus 18.

 Dr. Juhász László

 jegyző

**Csongrád Városi Önkormányzat Képviselő-testületének**

**…........./2021 (VIII.……) önkormányzati rendelete**

***Csongrád város védőnői körzeteinek megállapításáról szóló 17/2018.(VI. 29.)önkormányzati rendelet módosításáról***

*(tervezet)*

Csongrád Városi Önkormányzat Képviselő-testülete az Alaptörvény 32. cikk (1) bekezdés a.) pontja szerinti felhatalmazás alapján, az Alaptörvény 32. cikk (2) bekezdése, valamint az egészségügyi alapellátásról szóló 2015. évi CXXIII. törvény 6. § (1) bekezdése szerinti feladatkörében eljárva a következőket rendeli el:

**1. §** A rendelet 1. melléklete helyébe e rendelet 1. melléklete lép.

**2. §**  Ez a rendelet 2021. szeptember 1. napján lép hatályba.

 Bedő Tamás Dr. Juhász László

 polgármester jegyző

**Záradék**:

A rendelet kihirdetésének napja: 2021. augusztus …..

 Dr. Juhász László

 jegyző

1. mellékleta …/2021. (VIII.….) önkormányzati rendelethez

***I. védőnői körzet:***

I. védőnői körzet - Deák Ibolya

Viola utca Levendula utca Muskátli utca Gyöngyvirág utca Akácfa utca Hortenzia utca Rózsa utca Jácint utca Nefelejcs utca Hegyi Antal utca Tulipán utca Ibolya utca Tavasz utca Pipacs utca Hajnalka utca Kis-Tisza utca Raisio utca Rozmaring utca Nárcisz utca Szegfű utca Hársfa utca Vasvirág utca Búzavirág utca Orgona utca Dália utca Tanya 5-170, Tanya 912-1200.

A védőnő ellátja a Bökényi Napraforgó Óvoda és a Nagyboldogasszony Katolikus Általános Iskola tanulóinak iskola védőnői teendőit.

***II. Védőnői körzet:***

II. védőnői körzet- Dr. Somogyiné Gömöry Andrea

Fő utca 1-24 Könyök utca Pállfy utca Gyík utca Gyóni Géza utca Gát utca Pacsirta utca Nyílt utca Fövenyi utca Öregvár utca Barátság utca Ék utca Liliom utca Gyökér utca Templom utca Juhász Gyula utca Táncsics Mihály u. Erkel Ferenc utca Iskola utca Hunyadi tér József Attila u. Ifjúság tér Jókai Mór utca Szentháromság tér Kertész utca Part utca Vár köz Sport utca Bökényalj út Kerekárok Szent György u. Kossuth tér Csemegi Károly u. Szt. Rókus tér Justh Gyula utca Iskola köz Zöldkert utca Móra Ferenc rpt Gr Andrássy utca Baross G. rpt Gr Apponyi utca Ordódy rpt Galamb utca Kétágú utca Szűk utca Réti János utca Jegenye utca Zsinór utca Tanya 1-5, 171-300

A védőnő ellátja a Templom utcai Delfin Óvoda és a Kozmutza Flóra Általános Iskola Csongrádi Tagintézménye tanulóinak iskolavédőnői feladatait a 4.-től 8.-ik osztályig.

***III. Védőnői körzet:***

III. védőnői körzet- Bakainé Keller Zsuzsanna

Segesvári utca Sugár utca Árvíz utca Új utca Szív utca Bajza utca Dankó Pista utca Rákóczi Ferenc utca Vas Gereben utca Kereszt utca Pozsonyi utca Szegedi út Radnóti M. utca Aradi utca Csokonai utca Kassai utca Berzsenyi D. utca Dob utca Síp utca Kolozsvári utca Rigó S. utca Arany J. utca Zrínyi utca Árpád utca Deák Ferenc utca Vasút utca Bihari J. utca Petőfi S. utca Szép utca Vadnai utca Losonczy utca Fő utca 25-72 Temesvári utca Gyulai P. utca Dohánysor utca Kisfaludi u. Dugonics u. Szentesi út Erzsébet utca Vég utca Móra Ferenc utca Kereszt tér Zsilip utca Gőzhajó utca Alma utca Dózsa György tér Ady Endre utca Szent Imre utca Tanya 300-500

A védőnő ellátja a Fő utcai Platánfa Óvoda védőnői teendőit.

***IV. Védőnői körzet:***

IV. körzet- Kisné Varga Judit

Bartók Béla utca Báthori István utca Bem József utca Batthyány utca Bethlen Gábor utca Csáki György utca Csengeri utca Damjanich utca Dobó István utca Egyetértés utca Eötvös utca Fekete János utca Gyöngyösi utca Hold utca Hoch János utca Jósika utca Katona József utca Kazinczy Ferenc utca Kert utca Kemény Zsigmond utca Klapka György utca Klauzál utca Körtöltés utca Madách Imre utca Mátyás Király utca Mikes Kelemen u. Munkácsy Mihály u. Nagymező utca Nap utca Nádor utca Nyíl utca Pázmány Péter utca Perczel Mór utca Petneházi utca Szemere Bertalan u. Összetartás utca Széchenyi utca Széchy Mária utca Szigligeti utca Tinódi Sebestyén utca Tompa Mihály utca Tópart utca Uzsoki utca Vasút tér Virág Benedek u. Vörösmarty u. Wesselényi utca Zöldfa utca Tanya 500-700

A védőnő ellátja a Széchenyi Gézengúz Óvoda tanulóinak és a Csongrád és Térsége Általános Iskola Gr. Széchenyi István Általános Iskola 1 -2. osztály tanulóinak iskolavédőnői feladatait.

***V. Védőnői körzet:***

V. védőnői körzet- Dávidné Kispál Edina

Fohász utca Thököly utca Batsányi J. utca Szőlőhegyi utca Darány I. utca Móricz Zs. utca Attila utca Mikszáth K. utca Bercsényi utca Csaba kir. utca Bocskai utca Géza utca Bólyai utca Tömörkény I. utca Budai N.A. utca Vasvári P. utca Csókásy utca Piroska J. tér Dembinszky utca Szántó K. J. utca Gárdonyi G. utca Görgey A. utca Hosszú utca István utca József utca Karinthy utca Kinizsi utca Kölcsey utca Kenderföldek utca Martinovics I. utca Faragó Ágnes utca Tanya 701-911

A védőnő ellátja a Bercsényi utcai Kincskereső Óvoda és a Csongrád és Térsége Általános Iskola, Gr. Széchenyi István Általános Iskola 3. osztálytól - 8. osztályos tanulóinak iskolavédőnői feladatait.

***VI. Védőnői körzet:***

VI. védőnői körzet- Mónusné Radvánszki Erika

Csongrád- Bokros

Tiszavirág utca Délibáb utca Napsugár utca Hóvirág utca Bokros utca Pajtás utca Kamilla utca Gyójai utca Árpád vezér út Tanya 1200-1722-ig

A védőnő ellátja a Bokrosi Napsugár Óvoda, Csongrád és térsége Általános Iskola, Bokrosi Általános Iskolája, Csongrád és Térsége Általános Iskola, Kozmutza Flóra Általános Iskola Csongrádi Tagintézménye 1-3. osztály tanulóinak iskolavédőnői teendőit.

***VII. Védőnői körzet:***

***Tömörkény, Felgyő védőnői körzet – Maczákné Tábi Rita***

A védőnő ellátja Felgyő község területi védőnői feladatait illetve a Felgyői Óvoda és a Csongrád és Térsége Általános Iskola László Gyula Általános Iskolája tanulóinak iskolavédőnői teendőit. Ugyanakkor ellátja Tömörkény község területi védőnői feladatait, illetve Szent Miklós Katolikus Általános Iskola és Óvoda Tömörkény, Petőfi u. 9/A. szám alatti telephelye tanulóinak iskolavédőnői feladatait.

***Iskola védőnő I :***

Iskola védőnői körzet- Csernák Edit

A védőnő ellátja a Bársony István Mezőgazdasági Szakképző Iskola és Kollégium, a Hódmezővásárhelyi Szakképzési Centrum Sághy Mihály Szakképző Iskolája és a Csongrád és Térsége Általános Iskola, Galli János Általános Iskola tanulóinak iskolavédőnői feladatait.

***Iskola védőnő II :***

Iskolavédőnő : Tariné Atkári Edina

A védőnő ellátja a Csongrádi Batsányi János Gimnázium és Kollégium, Diána Fegyvertechnikai Technikum, Csongrád és Térsége Általános Iskola Piroskavárosi Általános Iskolája tanulóinak iskolavédőnői feladatait.